Saske

Ο Saske (πραγματικό όνομα: Βλάσιος Οδυσσέας Ντζιμάνης, γενν. Μυτιλήνη, 14 Απριλίου 1998) είναι Έλληνας ράπερ. Αποτέλεσε ένα από τα ιδρυτικά στελέχη της ανεξάρτητης δισκογραφικής εταιρείας Offbeat Records ενώ μέχρι σήμερα έχει κυκλοφορήσει χρυσά, πλατινένια και διαμαντένια σινγκλ, καθώς και 4 προσωπικούς δίσκους.

 Πρώτα χρόνια και επιρρόες 
Με καταγωγή από Λήμνο, Μικρά Ασία και Σπολάιτα Αιτωλοακαρνανίας, ο Saske μεγάλωσε με την μητέρα του καθώς οι γονείς του χώρισαν όταν ακόμα εκείνος ήταν σε πολύ μικρή ηλικία. Ο πατέρας του είναι ο πολιτικός Γιώργος Ντζιμάνης. Η μητέρα του, δασκάλα στο επάγγελμα, κάποια στιγμή διορίστηκε σε ελληνοαμερικανικό σχολείο στο Μαϊάμι των ΗΠΑ και μαζί με τον νεαρό Οδυσσέα μετακόμισαν στην άλλη άκρη του ατλαντικού. Εκεί ο Saske ήρθε σε επαφή με την αμερικανική κουλτούρα και το χιπ-χοπ φοιτώντας σε γυμνάσιο της περιοχής μέχρι τα 14 του όπου και επέστρεψε στην Χρυσούπολη Καβάλας. Εκεί ξεκίνησε την ενασχόληση με την μουσική, έχοντας ήδη αρκετές επιρροές από την αμερικανική σκηνή, παρακολουθώντας όμως και τα ιστορικά συγκροτήματα του ελληνικού χιπ-χοπ όπως FF.C, Terror-X-Crew, Active Member κ.α. 

Ήδη από την ηλικία των 11 έγραφε ποιήματα, ωστόσο κυκλοφόρησε τις πρώτες ανεπίσημες κυκλοφορίες στο διαδίκτυο κοντά στο 2014 με κομμάτια όπως το «Συνειρμός/Ταράτσα». Στα 18 του μετακόμισε στην Αθήνα για να σπουδάσει ηχοληψία ύστερα από παρότρυνση της μητέρας του, όμως τον κέρδισε η μουσική καταλήγοντας να ενσωματωθεί στη νεοσύστατη τότε OffBeat Records, η οποία αργότερα συνεργάστηκε με την Stay Independent.

 Καριέρα 
Η πρώτη του επίσημη κυκλοφορία με τη δισκογραφική εταιρεία Offbeat Records έγινε τον Νοέμβριο του 2017, με το σινγκλ «Safari». Το 2018 κυκλοφόρησε τα σόλο σινγκλ «Ποιος», «Νυχτερινό Κολύμπι», «Ξέρω Μάνα» (το οποίο έγινε διπλά πλατινένιο) και «Σερί». Επίσης συνεργάστηκε με τους Sapranov και N.O.E. στο κομμάτι του παραγωγού DJ. Silence, «ParEnergeia». Τον χειμώνα 2018-19 ακολούθησε πανελλήνια περιοδεία με τα άλλα μέλη της Offbeat και τον iLLEOo στο «Offbeat Take Over Tour». 

Το 2019 κυκλοφόρησε το άλμπουμ «Saskepticism vol.1» (το οποίο περιλαμβάνει τα κομμάτια: «Boss Moves», «Κατάρα», «Louvro», «Headshot», «10 Euro», «H2O», «Αναπάντητες Κλήσεις», «Μόνος», «Spaceman», Χόρεψε Μαζί Μου», «N.ST.C.TO.», «Ben 10», «Cyan», «Mafia», «Sirius Black», «Veri», «Saskepticism», «Άλλο Ένα Χιλιάρικο», «Copy / Paste» και «Προφητεία». Επίσης, μέσα στο 2019 κυκλοφόρησε το σινγκλ «Sportex» σε συνεργασία με την Adidas και τους Mente Fuerte, Hawk και τον Hatemost των Βήτα Πείς. 

Το 2020 κυκλοφόρησε μαζί με τον ράπερ Καρίμ Καλόκο το ΕP «Mal Di Luna» (το οποίο περιλαμβάνει τα εξής τραγούδια: «Pray», «Ufos», «She Mine», «Dream» και «Trophies»). Επίσης, συνεργάστηκε με τον Sigma στο σινγκλ «Κύμα» και κυκλοφόρησε τα σινγκλ «NANA», «Jetskis» και «COSMOS». Τα δύο τελευταία προορίζονταν για ένα EP το οποίο στόχευε να κυκλοφορήσει εκείνο το καλοκαίρι με όνομα «Saskepticism Vol. 1.5». Λόγω διαφόρων προβλημάτων του YouTube τα κομμάτια αυτά δεν είχαν καθόλου ανταπόκριση εξαιτίας κάποιων shadow ban και έτσι το συγκεκριμένο EP δεν κυκλοφόρησε ποτέ. 

Το 2021 συνεργάστηκε με τον Rack στα σινγκλ «Δοκίμασέ Τον» (που έγινε πολυπλατινένιο) και «NASA» (που έγινε διαμαντένιο το ίδιο έτος και αποτελεί το πρώτο διαμαντένιο σινγκλ στην συλλογή του). Την ίδια χρονιά κυκλοφόρησε το σινγκλ «Checks» (με τον Hawk). 

Το 2022 κυκλοφόρησε το άλμπουμ «Saskepticism vol.2» (το οποίο περιλαμβάνει τα τραγούδια: «Το Συνηθίζω», «Paranoia Di Notte», «Αλήθεια», «Collect», «Different Drip», «Blocka», «Kurt Cobain», «On The Regular», «Padou», «Wassup Freestyle», «Fake Love», «Smooth Livin'», «Glitch», «Μαύρα Λεφτά», «Beamers», «Checks», «Death Pow», «X-Rated», «Δοκίμασέ Τον» και «11 Φορές»). Το συγκεκριμένο άλμπουμ έμεινε για πάρα πολύ καιρό στα τσαρτ του Top 50 Greece στο Spotify και αναγνωρίστηκε ως διαμαντένιο (το δεύτερο διαμαντένιο στην συλλογή του). Επίσης, κατάφερε να φτάσει την 10η θέση στα «Top Debut Albums» διεθνώς. Την ίδια χρονιά συνεργάστηκε με τους: Sidarta (στα κομμάτια «925» και «Mediterranean»), FLY LO (στο «Loyal») και Light (στο «Easy Rider»). 

To 2023 κυκλοφόρησε τα σινγκλ: «Ένα Βράδυ» (με τον Sidarta), «Monokyalo Freestyle» και «Mi Tesoro». Επίσης συνεργάστηκε ξανά με τον Sidarta στο κομμάτι του, «Για Μένα». 

Το 2024 κυκλοφόρησε δύο άλμπουμ. Το «Deluxe» (το οποίο περιλαμβάνει τα τραγούδια: «Babar», «Life» (με τον Sigma), «Λάθος Στιγμή», «Creepin», «Hood», «Too Basic», «Mixed by Erry», «Ό,τι Γουστάρω», «Cocktails & BNBS», «4Real», «Back 2 Back», «Bossin», «Πριν Μ' Αφήσεις» (με τον Rack), «Χιλιόμετρα» (με τον Sidarta), «Σαββατοκύριακα», «Go!», «Shiesty Mask» (με τον Light), «Ekiben Smash», «Ρόδα» και «Arc De Triomphe») και το «Get Loved Or Die Tryin'» (το οποίο περιλαμβάνει τα τραγούδια: «Όλα» (με τον Sidarta), «Στάχτη», «Το Ξέρεις», «Απόψε Βράδυ», «Unnecessary Rappin», «Dejavu Interlude» (με τον Hawk), «10'» (με την Ελένη Φουρέιρα), «Το Καλοκαίρι Αυτό», «Αύριο» (με Danae), «Δε Θα Πω» και «Oulalala» (με τον Καρίμ Καλόκο). Επίσης, συνεργάστηκε με τον Καρίμ Καλόκο, «Euro Bop», με την Ellize στο σινγκλ της, «Hennessy & Love» και κυκλοφόρησε το σόλο σινγκλ «Για Σένα». 

Το 2025 συνεργάστηκε με την Τάμτα στο τραγούδι «Chrome Hearts» και με την Μαρίνα Σάττι στο τραγούδι «Έλα Έλα». Επιπλέον κυκλοφόρησε το σόλο σινγκλ «5AM» 

 Εξωτερικοί σύνδεσμοι 
 Facebook
 Instagram
 Spotify

 Παραπομπές 

Κατηγορία:Ελληνικό hip hop
Κατηγορία:Έλληνες ράπερ
Κατηγορία:Έλληνες τραγουδιστές
Κατηγορία:Έλληνες τραγουδοποιοί